CELEX: 32016R2223
Language: sl
Date: 2016-12-05 00:00:00
Title: Izvedbena uredba Komisije (EU) 2016/2223 z dne 5. decembra 2016 o uvrstitvi določenega blaga v kombinirano nomenklaturo

10.12.2016   
               
               
                  SL
               
               
                  Uradni list Evropske unije
               
               
                  L 336/19
               
            IZVEDBENA UREDBA KOMISIJE (EU) 2016/2223
      z dne 5. decembra 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 5. decembra 2016
         
            
               Za Komisijo
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Digitalni mikroskop cilindrične oblike, dolg približno 10 cm in s premerom približno 3 cm. Opremljen je s štirimi svetlečimi diodami, tipalom z dopolnilnim kovinsko-oksidnim polprevodnikom (tipalom CMOS) in kablom s priključkom USB. Naprava deluje samo v povezavi s strojem za avtomatsko obdelavo podatkov (AOP) in nima vgrajenega pomnilnika.
                     Izdelek lahko z optično lečo sliko predmeta poveča v razponu od 10 do 200-krat, z njo pa je tudi mogoče posneti mirujoče slike in video posnetke, ki se s posebno programsko opremo lahko naknadno shranijo na stroju za AOP.
                     Glej sliko (*1).
                  
                  
                     8525 80 19 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature, opomba 5(E) k poglavju 84 ter besedilo oznak KN 8525 , 8525 80  in 8525 80 19 .
                     Izdelek lahko deluje kot vhodna enota za stroj za AOP, televizijska kamera ali digitalni mikroskop.
                     Uvrstitev pod tarifno številko 8471  kot vhodna enota stroja za AOP se izključi, saj naprava izvaja specifično funkcijo, ki ne vključuje obdelave podatkov.
                     Izključi se tudi uvrstitev pod tarifno številko 9011  kot optični mikroskop, saj izdelek nima značilnosti izdelka s to tarifno številko (glej tudi prvi odstavek in drugi odstavek (I) pojasnjevalnih opomb harmoniziranega sistema k tarifni številki 9011 ).
                     Glede na to, da je mogoče povečano sliko predmeta prikazati in po potrebi shraniti s strojem za AOP šele potem, ko je bila posneta s tipalom CMOS, ima naprava značilnosti televizijske kamere.
                     Izdelek je zato treba uvrstiti pod oznako KN 8525 80 19  kot televizijska kamera.
                  
               
            (*1)  Slika je samo informativne narave.